S-2905/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 5. maí 2020, á hendur:

„N-x-x L-x-x, […] fyrir eftirtalin umferðarlagabrot með því að hafa:

1. Þriðjudaginn 19. febrúar 2019 ekið bifreiðinni […] sviptur ökurétti um Vesturlandsveg í Reykjavík, á vegarkafla við Korputorg.

M. 00720199130

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 28. júlí 2019 ekið bifreiðinni […] sviptur ökurétti og undir áhrifum áfengis (í blóði mældist vínandi 1,68 ‰) um Reykjavíkurveg og Hverfisgötu í Hafnarfirði, þar sem lögreglan stöðvaði aksturinn við Hraunstíg.

M. 007201947362

Telst brot þetta varða við 1., sbr. 3. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1975. Samkvæmt framlögðu sakavottorði, dagsettu 27. apríl 2020, gekkst hann undir sekt samkvæmt lögreglustjórasátt 23. maí 2014 fyrir akstur undir áhrifum áfengis. Með þremur sáttum, dagana 28. og 30. janúar 2015, gekkst ákærði aftur undir sektir, m.a. fyrir akstur sviptur ökuréttindum og akstur undir áhrifum áfengis. Enn gekkst ákærði undir sekt samkvæmt lögreglustjórasátt 21. apríl 2015 fyrir akstur sviptur ökuréttindum. Með dómi Héraðsdóms Suðurlands 24. september 2015 var ákærða gerð fangelsisrefsing fyrir akstur sviptur ökuréttindum. Ákærði var aftur dæmdur til fangelsisvistar fyrir akstur sviptur ökuréttindum með dómi Héraðsdóms Reykjavíkur 13. september 2017. Með dómi Héraðsdóms Vesturlands 29. febrúar 2019 var ákærði dæmdur í fangelsi, m.a. fyrir akstur undir áhrifum áfengis. Með dómi sama dómstóls 26. mars 2019 var ákærða gerður hegningarauki við síðastgreinda refsingu, er hann var dæmdur til fangelsisrefsingar, aftur fyrir akstur undir áhrifum áfengis.

Brot ákærða samkvæmt fyrri ákærulið málsins var drýgt áður en síðastgreindur dómur var kveðinn upp yfir ákærða, verður honum því gerðar hegningarauki vegna þess nú, sbr. 78. gr. almennra hegningarlaga nr. 19/1940.

Við ákvörðun refsingar vegna síðari ákæruliðar í máli þessu verður við það miðað að ákærða sé nú í fjórða sinn gerð refsing fyrir akstur undir áhrifum áfengis og í fimmta sinn fyrir akstur sviptur ökuréttindum. Ákærða til málsbóta horfir skýlaus játning ákærða, sbr. 9. tölul. 1. mgr. 70. gr. almennra hegningarlaga.

Með hliðsjón af sakarefni málsins, dómvenju og 77. gr. almennra hegningarlaga þykir refsing ákærða hæfilega ákveðin fangelsi í 6 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Ákærði greiði 24.598 krónur í sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf saksóknarfulltrúi fyrir B-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, N-x-x L-x-x, sæti fangelsi í 6 mánuði.

Áréttuð er ævilöng ökuréttarsvipting ákærða.

Ákærði greiði 24.598 krónur í sakarkostnað.

B-kvk-nf V-kvk-nf

D Ó M S O R Ð:

Ákærði, N-x-x L-x-x, sæti fangelsi í 6 mánuði.

Áréttuð er ævilöng ökuréttarsvipting ákærða.

Ákærði greiði 24.598 krónur í sakarkostnað.

B-kvk-nf V-kvk-nf